Flere av de sakene Helskog grep fatt i under denne programserien, førte til oppstuss og kontroverser. I «Norske jenter omskjæres» (to programmer høsten 2000) ble det avdekket at jenter som vokser opp i Norge, ble sendt til familienes opprinnelsesland eller andre land for å bli omskåret. I programmet ble det hevdet at norske myndigheter hadde gjort lite eller ingenting for å håndheve forbudet mot kjønnslemlestelse, og hindre at jenter i Norge blir omskåret i samsvar med gamle muslimske tradisjoner spesielt i afrikanske land. Helskog ble utsatt for trusler etter disse programmene.